Кампрэсар

Кампрэсар (ад  — сцісканне) — энергетычная машына або прыбор для сціскання і перамяшчэння газападобных рэчываў.

Паводле прынцыпу дзеяння кампрэсары можна раздзяліць на дзве вялікія групы: дынамічныя і аб’ёмныя.

У кампрэсарах аб’ёмнага тыпу рабочы працэс ажыццяўляецца ў выніку змены аб’ёму рабочай камеры. Да кампрэсараў аб’ёмнага тыпу адносяцца:
 Паршнявы кампрэсар
 Спіральны кампрэсар
 Кулачковы кампрэсар
 Вінтавы кампрэсар

У дынамічных кампрэсарах рабочы працэс ажыццяўляецца шляхам дынамічнага ўздзеяння на бесперапынны струмень газу. Да дынамічных кампрэсараў адносяцца:
 Турбакампрэсар
 Віхравы кампрэсар
 Струменны кампрэсар

Кампрэсары з’яўляюцца часткай больш складаных машын і прыбораў. Кампрэсары выкарыстоўваюць для перамяшчэння холадагента у халадзільніках, як крыніцу сціснутага паветра ў тармазных сістэмах, для адчынення і зачынення дзвярэй на грамадскім транспарце. Шырока распаўсюджана выкарыстанне кампрэсараў у пнеўмаінструменце: адбойных малатках, фарбавальных апаратах, гайкавёртах і г.д.

 Гл. таксама 
 Пнеўматычны акумулятар

Катэгорыя:Абсталяванне